Diari Oficial de la Generalitat Valenciana


Sumari del DOGV 9869, del 12-06-2024 (2024/5489)

Extracte de la Resolució 22 de maig de 2024, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la primera edició dels Premis als Treballs de Final de Grau (TFG) de la Càtedra del Sistema Públic Valencià de Serveis Socials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9869

Data del DOGV
:   12-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5489


Data del document
:   22-05-2024

Organisme emissor
:   Universitat Jaume I

Tipus de document
:   Extracte

Descriptors 

:   * Universitat Jaume I

Extracte de la Resolució 22 de maig de 2024, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la primera edició dels Premis als Treballs de Final de Grau (TFG) de la Càtedra del Sistema Públic Valencià de Serveis Socials. [2024/5489]  
BDNS (identif.): 763214.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/763214  
  
Primer. Persones beneficiàries  
Poden ser beneficiàries d'aquests premis les persones físiques que reunisquen els requisits següents:  
a) Estar matriculada o haver obtingut la titulació oficial de grau de la Universitat Jaume I.  
b) Haver defensat el seu Treball de Final de Grau (TFG) en aquesta Universitat amb posterioritat a l'1 de gener de 2021 i fins a la data límit de presentació de propostes d'aquesta convocatòria.  
c) Que hagen fet el seu TFG sobre l'àmbit del Sistema Públic Valencià de Serveis Socials.  
d) Que el TFG presentat haja obtingut una qualificació igual o superior a 8,5 punts.  
e) Que el TFG presentat siga original i no s'haja publicat amb anterioritat a la data de presentació de la sol·licitud.  
  
  
Segon. Finalitat  
Aquests premis tenen com a finalitat impulsar activitats d'estudi, de foment del coneixement i de difusió de temàtiques relacionades amb el Sistema Públic Valencià de Serveis Socials. Des de la Càtedra es pretenen afavorir activitats que contribuïsquen a la generació de coneixement, a la innovació i a la millora del Sistema Públic Valencià de Serveis Socials.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 800 €.  
  
  
Cinqué. Termini de presentació de sol·licituds  
El termini de presentació de les sol·licituds és de 20 dies hàbils a comptar a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Castelló de la Plana, 22 de maig de 2024.- El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.